**УСТАВ**

**I. ОБЩИ ПОЛОЖЕНИЯ**

Чл.1. Народно читалище „МЕВЛЯНА-2012”, наричано по-нататък за краткост читалището, е независимо и доброволно учредено българско културно-просветно сдружение на граждани от град Добрич, което изпълнява и държавни културно- просветни задачи.

Чл.2. (1) Читалището е юридическо лице с нестопанска цел за обществено полезна дейност, регистрирано съобразно разпоредбите на Закона за народните читалища.

(2) Читалището има собствен печат, на който се посочени наименованието, седалището и годината на учредяването му.

Чл.З. В дейността на читалището могат да участват всички граждани без оглед на ограничения на възраст, пол, политически и религиозни възгледи и етническо самосъзнание. Читалището не е политическа организация.

Чл.4. Читалището работи в тясно взаимодействие с учебни заведения, културни институти, обществени и стопански организации, извършващи или подпомагащи културно-просветна дейност.

Чл.5. Читалището поддържа отношения на сътрудничество, координация и партньорство с държавни органи и организации, на които законите възлагат задължения, свързани с подпомагането на културната и просветната дейност.

Чл.6. Читалището поддържа най-тесни връзки за сътрудничество и координация на културна и просветна дейност, организирана от общината и участва активно в организацията и провеждането на общоградски и общински културни прояви.

**ІІ. НАИМЕНОВАНИЕ, СЕДАЛИЩЕ И АДРЕС НА УПРАВЛЕНИЕ**

Чл.7. Читалището ще осъществява дейността си под наименованието Народно читалище „МЕВЛЯНА-2012”, което може допълнително да се изписва и на еквивалента му на латиница в официалните документи, печата и други символи и знаци, както и в кореспонденцията му.

Чл.8. Читалището е със седалище в гр. Добрич, община Добрич, област Добрич и адрес на управление: град Добрич, община Добрич, област Добрич, ул. „Отец Паисий” №16.

**III. ЦЕЛИ И ДЕЙНОСТИ**

Чл.9. Целите на читалището са задоволяване потребностите на гражданите, свързани със:

а/ развитие и обогатяване на културния живот, социалната и образователната дейност в град Добрич.

б/ запазване и обогатяване на местните народни обичаи и традиции

в/ развитие на творческите заложби и способности на младото поколение

г/ разширяване знанията на гражданите и подрастващите и приобщаването им към ценностите и постиженията на науката, изкуството и културата,

д/ осигуряване на достъп до информация

Чл.10. За постигане на своите цели читалището развива следните дейности:

a/ създаване и поддържане на общодостъпни библиотеки и читални

б/ създаване и поддържане на електронни информационни мрежи

в/развиване и подпомагане на любителското художествено творчество

г/ организиране на школи, курсове и клубове

д/ организиране на концертни прояви, празненства, изложби, чествания, фестивали, конкурси, младежки дейности и други културно-просветни мероприятияе/ организиране на конгреси, симпозиуми, конференции, дискусии, беседи и други подобни прояви и инициативи

Чл.11. (1) Читалището може да развива допълнителна стопанска дейност, свързана с предмета на основната му дейност, подчиняваща се на изискванията на действащото законодателство, приходите от която се използват единствено за постигането на определените в настоящия устав цели. Читалището не разпределя печалба.

(2) Изпълнението и контролът върху извършваната стопанска дейност се възлага на Настоятелството

(3) Читалището няма право да предоставя собствено или ползвано от него имущество възмездно или безвъзмездно за:

1. за хазартни игри и нощни заведения

2. за дейност на нерегистрирани по Закона за вероизповеданията религиозни общности и юридически лица с нестопанска цел на такива общности

3. за постоянно ползване от политически партии и организации

4. на председателя, секретаря, членовете на настоятелството и проверителната комисия и на членовете на техните семейства

Чл.12. (1) Читалището развива дейността си като самоуправляваща се организация.

(2) Читалището може да се сдружава за постигане на своите цели, за провеждане на съвместни дейности и инициативи при условията и по реда на Закона за народните читалища.

**IV. УЧРЕДЯВАНЕ, ПРЕКРАТЯВАНЕ, ЧЛЕНСТВО**

Чл.13. (1) Читалището придобива качеството на юридическо лице с вписването му в регистъра за организациите с нестопанска цел на Окръжен съд град Добрич.

(2) Всяка промяна на вписаните в съдебния регистър обстоятелства се заявява в съда в съответствие с чл.9, ал.7 от ЗНЧ.

(3) Читалището може да бъде прекратено по решение на Общото събрание, вписано в регистъра на Окръжен съд град Добрич. То може да бъде прекратено с ликвидация или по решение на окръжния съд, ако:

1. дейността му противоречи на закона, устава и добрите нрави;

2. имуществото му не се използва според целите и предмета на дейността на читалището;

3. е налице трайна невъзможност читалището да действа или не развива дейност за период от две години;

4. не е учредено по законния ред;

5. е обявено в несъстоятелност.

(4) Прекратяването на читалището по решение на окръжния съд може да бъде постановено по искане на прокурора. Прекратяването на читалището по искане на прокурора се вписва служебно.

(5) Общото събрание може да взема решение за прекратяване на читалището, ако са изчерпани всички възможности и не съществуват никакви условия за трайна дейност на читалището.

Чл.14. Читалището има индивидуални, колективни и почетни членове.

Чл.15. (1) Индивидуалните членове са български граждани. Те са действителни и спомагателни.

(2) Действителните членове са лица, навършили 18 години, които участват в дейността на читалището, редовно плащат членски внос и имат право да избират и да бъдат избирани.

(3) Спомагателните членове са лица до 18 години, които нямат право да избират и да бъдат избирани. Те имат право на съвещателен глас.

Чл.16 (1) Колективни членове могат да бъдат професионални и творчески организации, стопански предприятия, търговски дружества, кооперации, сдружения, културно-просветни и любителски клубове и творчески колективи.

(2) Колективните членове съдействат за осъществяване целите на читалището, подпомагат дейностите, поддържането и обогатяването на материалната му база и имат право на един глас в Общото събрание.

Чл.17. Почетни членове на читалището могат да бъдат български и чужди граждани, негови дарители или с особено големи заслуги за читалището. Те имат право на един глас в общото събрание.

Чл.18. (1)Членството в читалището е доброволно.

(2) Кандидатът подава писмено заявление до Настоятелството, в което декларира, че е запознат и приема разпоредбите на настоящият устав. Кандидатите за колективни членове - юридически лица, представят със заявлението преписи от документите си за регистрация и от решението на управителните си органи за членство в читалището.

(3) Заявлението за членство се разглежда от Настоятелството.

(4) Членството на индивидуалните членове се придобива от датата на решението на читалищното настоятелство.

(5) Членството на колективните членове се учредява и поддържа чрез писмено споразумение или договор, сключени въз основа на решение на настоятелството, които не могат да накърняват интересите на читалището.

(6) Почетните членове се приемат от Общото събрание по предложение на Настоятелството. Почетните членове се освобождават от членски внос.

Чл. 19. (1) Членовете на читалището с право на глас имат следните права:

а/ да избират и да бъдат избирани в ръководните органи на читалището;

б/ да бъдат информирани за неговата дейност и за решенията на органите на читалището.

(2) Членовете на читалището с право на глас имат следните задължения:

а/ да спазват този устав и да изпълняват решенията на ръководните органи на читалището;

б/ да съдействат за постигане целите на читалището, за изпълнение решенията на Общото събрание и Настоятелството, като активно участват в дейността му;

в/ да пазят и обогатяват читалищното имущество;

г/ да не уронват доброто име на читалището;

д/ да предоставят опит, знания и информация, необходими за неговата дейност и функции;

е/ да плащат редовно членския си внос, ако в настоящия устав е предвидено заплащането на такъв според формата им на членство.

Чл.20. Членството в читалището се прекратява:

1. с едностранно писмено заявление, отправено до Настоятелството;

2. в случай на смърт или поставяне под пълно запрещение, респективно с прекратяване на юридическото лице;

3. с прекратяване на читалището;

4. членството се прекратява с изключване по решение на общото събрание в случаите на действия и поведение, които правят по-нататъшното членство несъвместимо; при отпадане поради системно невнасяне на членския внос; при отказ от участие в дейността на читалището; при посегателство върху имуществото на читалището

Чл.21. Действителните и колективните членове плащат членски внос:

а/ за действителните - определения от Общото събрание размер;

б/ за колективните - по взаимно договаряне.

**IV. ОРГАНИ НА УПРАВЛЕНИЕ И КОНТРОЛ**

Чл.22. Органи на читалището са:

а/ Общото събрание;

б/ Настоятелство;

в/ Проверителната комисия.

Чл.23. (1) Върховен орган на читалището е Общото събрание.

(2) Общото събрание се състои от всички членове на читалището, имащи право на глас. В него със съвещателен глас могат да участват спомагателните членове.

Чл.24. (1) Общото събрание има следната компетентност:

а/ изменя и допълва устава;

б/ избира и освобождава членовете на Настоятелството, Проверителната комисия и Председателя;

в/ приема вътрешни актове, необходими за организацията на дейността на читалището;

г/ изключва членове на читалището д/ определя основни насоки за дейността на читалището;

е/ взема решение за членуване или за прекратяване на членството в читалищно сдружение;

ж/ приема бюджета на читалището;

з/ приема годишния отчет до 30 март на следващата година и/ определя размера на членския внос й/ отменя решения на органите на читалището;

к/ взема решения за откриване клонове на читалището след съгласуване с общината;

л/взема решения за прекратяване на читалището;

м/ взема решения за отнасяне до съда на незаконосъобразни действия на ръководството или отделни читалищни членове.

(2) Решенията на Общото събрание са задължителни за другите органи на читалището.

Чл.25. (1) Редовно Общо събрание на читалището се свиква от Настоятелството най-малко веднъж годишно. Извънредно Общо събрание може да бъде свикано по решение на Настоятелството, по искане на Проверителната комисия или на една трета от членовете на читалището с право на глас. При отказ на Настоятелството да свика извънредно Общо събрание, до 15 дни от постъпването на искането Проверителната комисия или една трета от членовете на читалището с право на глас могат да свикат извънредно Общо събрание от свое име.

(2) Поканата за събранието трябва да съдържа дневния ред, датата, часът, мястото на провеждане и кой го свиква. Поканата трябва да бъде получена срещу подпис или връчена не по-късно от седем дни, преди датата на провеждането. В същия срок, на вратата на читалището и на други общодостъпни места трябва да бъде обявено и съобщение за събранието.

(3) Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

(4) Решенията по чл.24, ал.1, б.”а”, б.”г”, б.”к”, б.”й”, б.”л” се вземат е мнозинство най-малко две трети от всички членове. Останалите решения се вземат с мнозинство повече от половината от присъстващите членове.

(5) Две трети от членовете на Общото събрание на читалището мотат да предявят иск пред Окръжен съд град Добрич за отмяна на решение на Общото събрание, ако то противоречи на закона или устава. Искът се предявява в едномесечен срок от узнаването на решението, но не по-късно от една година от датата на вземане на решението.

(6) Прокурорът може да иска от Окръжен съд град Добрич да отмени решение на Общото събрание, което противоречи на закона или устава, в едномесечен срок ОТ узнаване на решението, но не по-късно от една година от датата на вземане на решението.

Чл.26 (1) Изпълнителен орган на читалището е Настоятелството, което се състои от трима членове, избрани за срок до три години. Членовете на Настоятелството не могат да са роднини помежду си по права и по съребрена линия до четвърта степен и съпрузи.

(2) Настоятелството има следната компетентност:

а/ свиква Общото събрание;

б/ осигурява изпълнението на решенията на Общото събрание в/ подготвя и внася в Общото събрание предложения за основните насоки за дейността и проект за бюджет на читалището г/ утвърждава щата на читалището;

д/ взема решения за отдаване под наем на имоти на читалището;

е/ назначава Секретаря на читалището, определя възнаграждението му и утвърждава длъжностната му характеристика;

ж/ прави преглед на членството на всеки шест месеца;

з/ ръководи цялостната дейност на читалището и взема решения по всички въпроси, отнасящи се до работата и имуществото на читалището, като се подчинява на разпоредбите на ЗНЧ;

и/ взема решения за освобождаване и назначаване на щатни и хонорувани работници и служители на читалището, за сключване на договори е други физически и юридически лица и за осъществяване на съвместни културно-просветни дейности;

й/ взема решения за материално и нематериално стимулиране;

к/ внася предложения в Община Добрич и други органи и организации за строителство, реконструкция, модернизация, поддържане, ремонтиране и обзавеждане на сградния фонд на читалището, за създаване на материални, финансови и кадрови условия за развитие на дейността на читалището;

л/ взема решения за откриване и закриване на художествено творчески колективи, школи, курсове, клубове и други форми за работа;

м/ наблюдава работата на Секретаря на читалището по организацията на текущата дейност на читалището и дава оценка за изпълнението;

н/ Настоятелството се свиква от Председателя, Секретаря или по искане на една трета от членовете на Настоятелството.

(3) Настоятелството взема решения с мнозинство повече от половината на членовете си;

(4) Протоколите от заседанията на Настоятелството могат да се подписват и с особено мнение, като се посочват писмено мотивите за това;

(5) На заседанията на Настоятелството се кани да участва със съвещателен глас Секретарят на читалището, ако не е член на Настоятелството;

(6)Членовете на Проверителната комисия могат да присъстват на заседанията на Настоятелството със съвещателен глас.

Чл.27. (1) Председателят на читалището е член на Настоятелството и се избира от Общото събрание за срок до три години Читалищното настоятелство назначава Секретар на читалището. Читалището се управлява и представлява от Председател и Секретар ЗАЕДНО И ПООТДЕЛНО.

(2) Председателят на читалището:

а/ представлява читалището;

б/ организира дейността на читалището съобразно закона, устава и решенията на общото събрание;

в/ свиква и ръководи заседанията на Настоятелството и председателства Общото събрание;

г/ отчита дейността си пред Настоятелството;

д/ заверява разходните документи;

е/ сключва и прекратява трудовите договори със служителите съобразно бюджета на читалището и въз основа на решенията на Настоятелството.

Чл.28. Секретарят на читалището:

а/ организира изпълнението на решенията на Настоятелството, включително решенията за изпълнението на бюджета;

6/ организира текущата основна и допълнителна дейност на читалището;

в/ отговаря за работата на щатния и хонорувания персонал на читалището.

Чл.29. (1) Проверителната комисия се състои най-малко от трима членове, избрани от Общото събрание за срок до 3 години

(2) Членовете на Проверителната комисия не могат да бъдат лица, които са в трудовоправни отношения с читалището или са роднини на членове на Настоятелството, на Председателя или на Секретаря по права линия, съпрузи, братя, сестри и роднини по сватовство от първа степен.

(3) Проверителната комисия осъществява контрол върху дейността на Настоятелството, на Председателя и Секретаря на читалището по спазване на закона, устава и решенията на общото събрание.

(4) При констатирани нарушения Проверителната комисия уведомява Общото събрание, а при данни за престъпление - и органите на прокуратурата.

Чл.ЗО. Не могат да бъдат избирани за членове на Настоятелството и на Проверителната комисия и за Секретар лица, които са осъждани на лишаване от свобода за умишлени престъпления от общ характер.

Чл.31. Членовете на Настоятелството, включително Председателят и Секретарят, подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на читалището.

**V. ИМУЩЕСТВО И ФИНАНСИ**

Чл.32. (1) Народно читалище „МЕВЛЯНА-2012” ползва сграда, намираща се на град Добрич, ул. „Отец Паисий” №16, предоставена от наемодател – община град Добрич.

(2) Имуществото на читалището се състои от право на собственост и от други вещни права, вземания, ценни книжа, други права и задължения

Чл.ЗЗ. Читалището набира средства от следните източници:

а/ членски внос;

б/ културно-просветна и информационна дейност;

в/ субсидии от държавния и общинския бюджет;

г/ наеми от движимо и недвижимо имущество;

д/ такси за участие в курсове, школи и други форми на обучение, организирани от читалището или съвместно с други организации;

е/ допълнителна стопанска дейност и обществени услуги ж/ дарения и завещания;

з/ реализиране на проекти и програми в социалната, културната и образователна сфера;

и/ приходи и постъпления от други източници, реализирани съгласно установения от закона ред.

Чл.34 (1) Недвижимото имущество на читалището не може да се отчуждава или да се учредяват тежести върху него.

(2) Движимите вещи могат да бъдат отчуждавани, залагани, бракувани или заменени с други с по-добро качество само по решение на настоятелството.

(3) Недвижимо и движимо имущество, собственост на читалището, както и приходите от него, не подлежат на принудително изпълнение, освен за вземания, произтичащи от трудови правоотношения.

Чл.ЗЗ. (1) Читалищното настоятелство изготвя годишния отчет за приходите и разходите, който се приема от Общото събрание

(2) Отчетът за изразходваните от бюджета средства се представя в Община град Добрич.

Чл.36. (1) Председателят на читалището ежегодно в срок до 10 ноември представя на Кмета на Община Добрич предложения за своята дейност през следващата година.

(2) Годишната програма за развитие на читалищната дейност в общината, приет от Общинския съвет-Добрич, се изпълнява от читалището въз основа на финансово обезпечени договори, сключени с Кмета на общината.

(3) Председателят на читалището представя ежегодно до 31 март пред Кмета на общината и Общинския съвет доклад за осъществените читалищни дейности в изпълнение на програмата на Общинския съвет и за изразходваните от бюджета на читалището средства през предходната година.

Чл.37. Счетоводната отчетност се води в съответствие със Закона за счетоводството и свързаните с неговото приложение нормативни актове.

Този Устав е приет на Учредително събрание на Народно читалище „МЕВЛЯНА-2012”, проведено на 02.02.2019 г. в град Добрич и е подписан от учредителите, съгласно приложен списък.